Danas 38. SuperBowl (1/2/04) - 2004-02-01
Finalna utakmica Super Bowl, u kojoj se ogledaju prvaci dvije divizije Nacionalne nogometne lige, postala je u američkoj kulturi više o
U nedjelju bit će okrunjen novi prvak lige američkog nogometa nakon finalne utakmice tzv. Super Bowla u Houstonu, u Teksasu, u kojoj će ove godine snage odmjeriti New England Patriots i Carolina Panthers. Riječ je o najvećem jednodnevnom sportskom događaju na svijetu. Pripremio Parke Brewer. ...Nogomet je već odavno među najomiljenijim sportovima Amerikanaca, a Super Bowl je vrhunac sezone. Svake godine u nedjelju kad se igra Super Bowl obitelji, prijatelji i obožavatelji američkog nogometa organiziraju brojne zabave povodom te utakmice. Međutim, nisu to uobičajena prosječna sportska okupljanja uz televizor...Većina proslava vrlo je pažljivo isplanirana. Često se radi o cjelodnevnim okupljanjima, koja pružaju mogućnost zabave bez obzira je li vaša ekipa došla do finala ili nije. Jedan vrlo bitan dio tih proslava je količina pojedene hrane. Neki sam priređuju hranu, drugi je donose ili naručuju. Jedno od najpopularnijih jela je pizza. U Sjedinjenim Državama 1. veljače ove godine – dan kad se igra Super Bowl – bit će prodano više pizza negoli ikoji drugi dan u godini. Jedan od najvećih lanaca pizzerija u SAD Domino's Pizza očekuje da će taj dan dostaviti kupcima milijun i dvjesto tisuća pizza, što znači da će prodaja taj dan porasti za 42 posto...Drugi lanac Pizza Hut namjerava upravo na dan Superbowla izbaciti na tržište svoj najveći proizvod u zadnjih nekoliko godina. To se čini smišljeno - glasnogovornica ovog lanca Julie Hildebrand objašnjava da je riječ o izuzetno važnom danu za sveukupnu prodaju, "Pizze naziva "Četiri za svakog pizze" već se može sad dobiti u restoranima Pizza Huta. Međutim, reklamu pokrećemo oko Super Bowla, jer znamo da je riječ o velikom danu za potrošnju pizze. Potrošit ćemo oko 50 milijuna dolara za lansiranje ovog proizvoda – odnosno nove vrste pizze." U ponudu je uključeno četiri pizze kvadratnog oblika, dimenzija 15X15 centimetara. Cijena će biti tek nešto malo više od prosječne velike pizze... Finale američkog nogometa pruža mogućnost da se dođe do izuzetno velikog broja gledatelja u jednom danu. Računa se da će oko 140 milijuna Amerikanaca gledati ovu utakmicu. Reklamna poruka neke kompanije može biti uspješna ili neuspješna, ali sigurno je da će imati potencijalnu publiku. Reklame su sastavni dio Superbowla. Gospođa Hildebrand kaže da je Pizza Hut toga svjesna i da će zbog toga i pokrenuti novu reklamnu kampanju. "Taj ćemo dan po prvi put objaviti i novu reklamu u kojoj nastupa pjevačica i glumica Jessica Simpson i Muppet Show." Prema podacima Američke nogometne lige, deset najgledanijih televizijskih programa u povijesti Sjedinjenih Država su sve prijenosi Super Bowla! Prošlogodišnji je zauzeo prvo mjesto s 140 milijuna gledatelja, a širom svijeta ga je vidjelo oko 800 milijuna ljudi. Televizijska mreža koja ove godine prenosi finalnu utakmicu je CBS, a za reklamu u trajanju od 30 sekundi naplaćuje 2 milijuna i 300 tisuća dolara. Prije desetak godina, godine 1995. troškovi za istu reklamu bili bi upola manji. Super Bowl se svake godine igra u drugom mjestu i donosi veliku ekonomsku korist gradu u kojem se održava. Prošle godine održan je u San Diegu, u Kaliforniji, s ukupnim ekonomskim učinkom od 367 milijuna dolara. U Atlanti, u Georgiji, 2000. godine gotovo 100 tisuća ljudi je posjetilo grad tijekom Super Bowla. Oko 29 tisuća od tih posjetitelja uopće nije bilo na utakamici. Ove godine domaćin je Houston u Teksasu. Dopredsjednik gradske turističke organizacije Wayne Chapell kaže da grad očekuje brojne posjetitelje za 38. po redu Super Bowl. "Znamo da 70 tisuća ljudi dolaze na utakmicu, a imamo i između sedamdeset i osamdeset tisuća onih koji će doći u regiju, a neće ići na utakmicu. Doći će u Houston da se zabavljaju i da budu dio Super Bowl atmosfere. Dakle, radi se o oko 140, 150 tisuća ljudi." Houston je bio domaćin Super Bowla i prije trideset godina. Kako se cijeli događaj odvija u siječnju, obično se izabere neki topli grad...Popularnost ove utakmice dovela je do toga da je za nju teško nabaviti ulaznice. Ove godine regularna cijena je 500 dolara, što je znatno više od 175 dolara koliko je koštala još prije samo četiri godine. Preko Interneta neki vlasnici ulaznica prodaju ih po cijeni od čak 3 tisuće dolara. Momčad Caroline postoji tek devet godina, a ovo joj je prvi nastup u Super Bowlu. New England je osvojio Super Bowl prije dvije godine, pobijedivši San Louis Rams...Pobjednik dobiva Trofej Vincea Lombardija, legendarnog trenera Green Bay Packersa koji je s tom momčadi pet puta osvojio prvenstvo, uključivši i dva prva Super Bowla. Ovaj sportski događaj postao je godišnji dio američke kulture u kojem sudjeluju najbolji igrači američkog nogometa u jednom gotovo dramatičnom ogledu. Međutim, bez obzira kako utakmica završi, Super Bowl i sve što on predstavlja za ljubitelje američkog nogometa širom svijeta, ostat će konstanta.